Μόσυχλον

Το Μόσυχλον είναι βουνό, ανενεργό ηφαίστειο, στη Λήμνο. 

 Μυθολογία 

Σύμφωνα με την Ελληνική μυθολογία στη κορυφή του έπεσε ο Ήφαιστος όταν ο Δίας τον πέταξε από τον ουρανό[...]πᾶν δ' ἦμαρ φερόμην, ἅμα δ' ἠελίῳ καταδύντι
κάππεσον ἐν Λήμνῳ, [...] Ομήρου Ιλιάς Ραψωδία Ά 192. Οι κάτοικοι της Λήμνου, οι "αγριόφωνοι" Σίντιες, τον περιποιήθηκαν και ο θεός δημιούργησε εκεί το εργαστήριο του, με βοηθούς τους Καβείρους που τους λάτρευαν στην αρχαία Λήμνο.

 Το όνομα 

Το όνομα του όρους αναφέρεται και με τον αρσενικό τύπο: ο Μόσυχλος. Όμως, επικρατέστερος είναι ο ουδέτερος: το Μόσυχλον, όπως υποστηρίζει ο κυριότερος ιστορικός της Λήμνου Αργύριος Μοσχίδης  Αργυρίου Μοσχίδη, "Η Λήμνος", Αλεξάνδρεια 1907, σελ. 25.  βασιζόμενος σε αρχαίες πηγές.

 Η θέση 

Η θέση του αρχαίου ηφαιστείου δεν είναι εξακριβωμένο πού ακριβώς βρισκόταν πάνω στο νησί, αλλά θεωρείται επικρατέστερο ότι βρισκόταν κοντά στη θέση όπου γινόταν η εξαγωγή της θεραπευτικής λημνίας γης, στο λόφο "Δεσπότης", που βρίσκεται ανάμεσα στα χωριά Κότσινος, Ρεπανίδι και Βάρος της κεντρικής Λήμνου.

 Αναφορές 

Κατηγορία:Βουνά των νησιών του Αιγαίου
Κατηγορία:Αρχαία Λήμνος
Κατηγορία:Ελληνική μυθολογία
Κατηγορία:Ηφαίστεια της Ελλάδας